b'\n_START_ARTICLE_\nAuxerre\n_START_SECTION_\nGeografija\n_START_PARAGRAPH_\nKraj le\xc5\xbei v srednji Franciji ob reki Yonne.\n_START_SECTION_\nZgodovina\n_START_PARAGRAPH_\nAuxerre je bilo cveto\xc4\x8de keltsko-romansko sredi\xc5\xa1\xc4\x8de ob eni od glavnih pokrajinskih poti Via Agrippa. V 3. stoletju je postal sede\xc5\xbe \xc5\xa1kofije in pokrajinsko sredi\xc5\xa1\xc4\x8de Rimskega cesarstva. V 5. stoletju je bila v njem zgrajena katedrala. V poznem 11. in zgodnjem 12. stoletju je bilo s strani Auxerrskih grofov zgrajeno obzidje, ki je zaokro\xc5\xbealo obstoje\xc4\x8de skupnosti._NEWLINE_Kraj, ki je pripadel Franciji za \xc4\x8dasa Ludvika XI. je bil precej po\xc5\xa1kodovan med stoletno vojno in kasnej\xc5\xa1imi verskimi vojnami, ko so ga leta 1567 zavzeli hugenoti._NEWLINE_Srednjeve\xc5\xa1ki okopi so bili poru\xc5\xa1eni v 18. stoletju. Stoletje kasneje je bilo zgrajenih ve\xc4\x8d infrastruktur, vklju\xc4\x8dno z \xc5\xbeelezni\xc5\xa1ko postajo, na desnem bregu reke Yonne so nastale nove \xc4\x8detrti.'